У адным з нядаўніх нумароў нашай газеты мы паабяцалі адшукаць унікальныя мясціны на карце Шчучыншчыны і падзяліцца ўражаннямі з чытачамі. Магчыма, такія аповеды стануць штуршком, каб і вы, шаноўныя сябры, ужо не віртуальна, а рэальна сабралі турыстычны наплечнік і таксама адправіліся ў паход або паехалі на веласіпедзе, аўтамабілі ці аўтобусе вывучаць родны кут, што сэрцу мілы.